**Disgrifiad Swydd: Swyddog Cynnwys a Chyfathrebu**

**GWYBODAETH AM RHCM CYMRU**

Ein gweledigaeth yw Cymru heb wahaniaethu ar sail rhyw. Ein huchelgais yw Cymru lle mae gan fenywod a dynion awdurdod a chyfle cyfwerth i lunio’u bywydau eu hunain.

Rydym yn gweithio mewn cynghrair o 34k o gefnogwyr – ni all un sefydliad ar ei ben ei hun gyflawni cydraddoldeb. Mae ein gwaith yn dod dan dair colofn. Byddwn yn Cysylltu, yn Ymgyrchu ac yn Hyrwyddo menywod nes caiff ein gweledigaeth ei gwireddu.

**GWYBODAETH AM Y RÔL**

Rydym yn recriwtio! Mae RhCM Cymru am benodi Swyddog Cynnwys a Chyfathrebu deinamig ac ymrwymedig.

Mae’r rôl newydd sbon hon yn cynnwys cyfleu’r gwaith arloesol gwych y mae RhCM yn ei wneud a’i drawsnewid yn gynnwys diddorol, cyffrous ac atyniadol sy’n ein helpu i gyflawni’r newid mae ei angen i wneud Cymru’n genedl ffeministaidd. Boed yn llunio pennawd gwych, yn creu ffilm fer, yn dylunio graffigwaith cyfryngau cymdeithasol neu neges drydar sy’n creu effaith, byddwch yn barod i ddatblygu’n gwaith cyfathrebu a sicrhau bod ein polisi a’n gwaith dylanwadu wir yn taro deuddeg.

Bydd gennych rwydwaith cryf ac yn mwynhau cysylltu â’n haelodau a’n cefnogwyr amrywiol a datblygu’r gynghrair drwy estyn allan i gynulleidfaoedd newydd ledled Cymru.

Byddwch yn hynod hunan-gymhellol, yn gallu gweithio ar eich menter eich hun ac yn barod i ymuno â thîm sy’n perfformio’n uchel ond sy’n llawn hwyl a chefnogaeth o ffeministiaid sydd i gyd yn ymrwymedig i gyflawni’n strategaeth newydd.

Rydym yn croesawu’n arbennig geisiadau gan ymgeiswyr Du, Asiaidd a lleiafrifoedd ethnig (BAME) ac ymgeiswyr anabl oherwydd bod pobl BAME ac anabl wedi’u tangynrychioli ar ein staff ar hyn o bryd.

Siaradwr Cymraeg: Dymunol

**Diben y swydd:**

Bydd y Swyddog Cynnwys a Chyfathrebu’n adrodd i Gyfarwyddwr RhCM a bydd yn chwarae rôl allweddol wrth anfon negeseuon a chyfathrebu dros RhCM, gan helpu i gyflawni’n strategaeth Newydd, datblygu ein cyfryngau digidol – gan gynnwys datblygu ein cynnig digidol megis podlediadau a sicrhau bod ein Caffis RhCM yn cael eu datblygu ymhellach – yn ogystal â’r cyfryngau mwy traddodiadol. Byddwch yn gweithio gyda’n Swyddog Polisi i sicrhau bod negeseuon cymhleth yn cael eu deall yn hawdd a chyda’n Swyddog Mentora i gefnogi’r gwaith cynnwys gwych sydd eisoes yn digwydd ar ein cynllun Mentora RhCM #WENMentoring.

Byddwch hefyd yn estyn allan ac yn cynnwys grwpiau ac unigolion Newydd gyda’n gwaith, gan ddatblygu’r gynghrair i helpu i gyflawni’n gweledigaeth – Cymru heb wahaniaethu ar sail rhyw.

**Dyma Ddau Amcan Allweddol y Rôl:**

* Cyfleu gwaith RhCM Cymru’n wych gan greu effaith ardderchog drwy amrywiaeth o gyfryngau
* Datblygu’n cynghrair – mae gennym uchelgais i ddyblu maint y gynghrair dros y 5 mlynedd nesaf.

**Bydd y prif ddyletswyddau’n cynnwys, ond nid yn gyfyngedig i’r canlynol:**

**CYFATHREBU**

* Dylunio a chyflawni cynlluniau cyfathrebu ar gyfer amrywiaeth o ymgyrchoedd megis y Cerdyn Sgorio Ffeministaidd, ac ymgyrchoedd ar gyfer Maniffestos nd campaigns for Manifestos for the 2021 Senedd elections
* Arwain ar gyflawni ein strategaeth cyfryngau cymdeithasol ar draws yr holl sianeli a nodir, gan gynnwys hysbysebu y mae’ rhaid talu amdano
* Ymdrin ag ymholiadau’r cyfryngau a chyflwyno ac ysgrifennu straeon ar gyfer y cyfryngau traddodiadol yn ôl yr angen
* Rheoli ein e-farchnata, gan gynnwys llunio’n e-gylchlythyr misol
* Goruchwylio cyhoeddi holl gynnwys y wefan drwy ysgrifennu, golygu a phrawf-ddarllen copïau terfynol
* Monitro ein gwaith dadansoddol a llunio adroddiad digidol misol
* Rhoi cymorth wrth ymgysylltu ag argraffwyr a dylunwyr ar gyfer cyhoeddi adroddiadau a phapurau briffio

**YMGYSYLLTU**

* Ymgysylltu â’n haelodau unigol a sefydliadol
* Datblygu’n cynghrair drwy roi strategaethau aelodaeth arloesol ar waith
* Cyrraedd pob cwr o Gymru i sicrhau ein bod yn gynrychioladol ac yn amrywiol yn ein haelodaeth
* Cefnogi cyflwyno digwyddiadau

Bydd gennych brawf ac yn gallu dangos bod gennych brofiad gyda’r canlynol:

* Gweithio ar draws amrywiaeth o lwyfannau digidol, gan gynnwys y cyfryngau cymdeithasol
* Llunio a golygu cynnwys digidol ar gyfer amrywiaeth o gynulleidfaoedd e.e. Canva a llwyfannau eraill
* Gwybodaeth gadarn am y trydydd sector yng Nghymru
* Ysgrifennu datganiadau i’r wasg a llwyddo i gael sylw yn y wasg
* Dealltwriaeth o systemau rheoli cynnwys, SEO, Google Analytics, Google Ads
* Dealltwriaeth o anghenion defnyddwyr a dylunio datrysiadau digidol i’w bodloni
* Sgiliau cyfathrebu da a’r gallu i weithio gydag amrywiaeth o randdeiliaid a dylanwadu arnynt
* Y gallu i drefnu llwyth gwaith prysur a blaenoriaethu tasgau i fodloni terfynau amser

**MEINI PRAWF PROFIAD A SGILIAU**

|  |  |  |
| --- | --- | --- |
| **Profiad** | **Hanfodol** | **Dymunol** |
| Profiad o ddatblygu cynlluniau cyfathrebu  |  | x |
| Profiad o ddatblygu ymgyrchoedd digidol | X |  |
| Profiad o reoli cyfrifon cyfryngau cymdeithasol a rheoli gwaith dadansoddol yn llwyddiannus a datblygu effaith ac ymgysylltiad | X |  |
| Rheoli a chynnal a chadw gwefannau | X |  |
| Profiad profedig o gyflwyno straeon, ymdrin ag ymholiadau’r cyfryngau, llunio erthyglau a briffio newyddiadurwyr | X |  |
| **Sgiliau** | **Hanfodol** | **Dymunol** |
| Sgiliau dylunio sylfaenol |  | X |
| Defnyddio mail chimp / llwyfannau cylchlythyron eraill |  | x |
| Y gallu i greu ffilmiau byr | X |  |

|  |  |  |
| --- | --- | --- |
| **Sgiliau** | **Hanfodol** | **Dymunol** |
| **Y Gymraeg**Cymraeg Llafar ac Ysgrifenedig Lefel B1\* (gweler y tabl isod) neu dystiolaeth i ddangos ymrwymiad parhaus i ddysgu Cymraeg i’r lefel hon. |  | X |
| **Y Gymraeg**Cymraeg Llafar ac Ysgrifenedig Lefel C1\* |  | X |
| Sgiliau cyfathrebu cyffredinol rhagorol | X |  |
| Sgiliau rheoli amser rhagorol gyda’r gallu i wneud gwaith o safon heb fawr o oruchwyliaeth | X |  |
| Sgiliau rheoli prosiect da | X |  |
| Llythrennedd cyfrifiadur, gan gynnwys profiad o feithrin a datblygu cynulleidfa cyfryngau cymdeithasol | X |  |
| Addysg lefel radd neu gyfwerth |  | X |
| **Gwybodaeth** |  |  |
| Gwybodaeth a dealltwriaeth o gydraddoldeb menywod | X |  |
| **Gofynion eraill** |  |  |
| Ymrwymiad i arfer gwrth-wahaniaethol a chyfle cyfartal. Y gallu i ddefnyddio ymwybyddiaeth o faterion amrywiaeth ym mhob maes gwaith. | X |  |

**Amodau a Thelerau**

* 30 o wyliau blynyddol
* Pensiwn cyfrannol
* **Lleoliad:** Hyblyg a gweithio gartref ar hyn o bryd
* **Cyflog:** 15 awr (2 ddiwrnod) yr wythnos, graddfa gyflog NJC 29: £25,951 (pro rata)
* **Math o gontract** – Tymor penodol Mai 2020 – Mawrth 2021
* Rydym yn **gyflogwr hyblyg a chefnogol**

**Sut i gyflwyno cais**

Anfonwch CV ynghyd â llythyr cefnogi (dim mwy na 2 ochr A4) sy’n cyfeirio at y rôl a’r meini prawf hanfodol, gan ddangos sut rydych yn eu bodloni a dweud wrthym pam mai chi yw’r person cywir am y rôl. Dylech hefyd gynnwys darn o waith ysgrifenedig (e.e. erthygl, blog neu gyfwerth) yn Gymraeg **ac** yn Saesneg. (1 dudalen ar y mwyaf)

E-bostiwch eich cais cyflawn i admin@wenwales.org.uk erbyn nos Sul 7 Mehefin am 18.00. Byddwn yn cynnal y cyfweliadau ddydd Mercher 10 Mehefin dros zoom.

Os hoffech gael trafodaeth anffurfiol am y rôl, e-bostiwch Catherine Chatham finance@wenwales.org.uk fel y gall drefnu sgwrs anffurfiol am y rôl.

* **Dyddiad cau:** Nos Sul 7 Mehefin 18.00
* **Cyfweliadau dros zoom:** Dydd Mercher 10 Mehefin

|  |  |  |
| --- | --- | --- |
| **Lefel Iaith Cymraeg** | **Siarad (rhyngweithio a chynhyrchu)** | **Ysgrifennu** |
| A0 | Nid wyf yn medru siarad Cymraeg o gwbl.  | Nid wyf yn medru ysgrifennu Cymraeg o gwbl. |
| A1 | Rwy’n gallu :* rhyngweithio mewn ffordd syml ar yr amod bod y person arall yn barod i siarad yn araf, ailadrodd neu aralleirio pethau, ynghyd â bod yn barod i’m helpu.
* defnyddio ymadroddion a brawddegau syml e.e. cyflwyno fy hunan neu berson arall,
* gofyn ac ateb cwestiynau cyfarwydd e.e. ‘Ble dych chi’n byw?’

  | Rwy’n gallu:* ysgrifennu neges fer syml ar ffurf e‑bost neu nodyn, gan gynnwys yr amser, y dyddiad a’r lleoliad.
* llenwi ffurflenni â’m manylion personol, e.e. enw, cyfeiriad a rhif ffôn.
 |
| A2 | Rwy’n gallu:* siarad mewn iaith syml ar bynciau cyfarwydd.
* cymryd rhan mewn sgyrsiau cymdeithasol byr iawn, hyd yn oed er nad ydwyf fi, fel arfer, yn gallu cadw’r sgwrs i fynd ohoni’i hunan.
* defnyddio cyfres o ymadroddion i ddisgrifio ac ateb cwestiynau am fy nheulu a phobl eraill, y tywydd.
* trosglwyddo cyfarwyddiadau neu negeseuon ffôn syml.

  | Rwy’n gallu:* ysgrifennu nodiadau syml byr,gan gysylltu brawddegau syml â chysyllteiriau syml fel ‘a’, ‘ond’ ac ‘oherwydd’.
* ysgrifennu llythyr neu e-bost syml iawn, e.e. yn diolch i rywun am wneud rhywbeth.

  |
| B1 | Rwy’n gallu:* manteisio ar ystod eang o iaith syml i ddelio â’r rhan fwyaf o sefyllfaoedd sy’n debygol o godi yn fy ngwaith.
* deall ystyr gyffredinol e‑byst a llythyrau yn ymwneud â’m maes diddordeb, ynghyd â llythyrau damcaniaethol o fewn cwmpas fy ngwaith.
* dechrau sgwrsio’n fyrfyfyr ar bynciau sy’n gyfarwydd imi, e.e. teulu, diddordebau, gwaith, teithio a digwyddiadau cyfredol.
* cynnig cyngor ar faterion syml, i gleientiaid o fewn cwmpas fy ngwaith.
* disgrifio profiadau a digwyddiadau,  gobeithion ac uchelgeisiau.
* rhoi rhesymau ac esboniadau am fy marnau a’m cynlluniau, yn gwta

  | Rwy’n gallu:* cymryd nodiadau gweddol gywir mewn cyfarfodydd neu seminarau lle mae’r pwnc yn un cyfarwydd ac yn rhagweladwy.
* ysgrifennu llythyrau neu e‑byst yn disgrifio digwyddiadau, profiadau ac argraffiadau
* ysgrifennu memoranda neu e-byst anffurfiol i gyflwyno gwybodaeth.

  |
| B2 | Rwy’n gallu :* gwrando ar, deall a chyfrannu at drafodaethau mewn cyfarfodydd a seminarau.
* cymryd rhan weithredol mewn trafodaethau o fewn cyd‑destunau cyfarwydd.
* mynegi barn yn glir.
* cyflwyno disgrifiadau manwl a chlir ar ystod eang o bynciau yn ymwneud â’m gwaith ,
* ehangu a chefnogi syniadau â phwyntiau atodol ac enghreifftiau perthnasol.
* egluro safbwynt ar bwnc cyfoes gan roi manteision ac anfanteision y gwahanol opsiynau.
* rhoi cyflwyniad clir ar bynciau cyfarwydd.

  | Rwy’n gallu:* ysgrifennu darnau byr o ohebiaeth fusnes, ar ffurf llythyr neu e‑bost, ar ystod eang o bynciau sy’n ymwneud â’m gwaith neu fy maes diddordeb, a hynny mewn Cymraeg safonol heb ddefnyddio templed (ond gan ddefnyddio gwirydd sillafu, geiriadur, adnoddau technegol a.y.b. pan fo angen).
* cymryd nodiadau neu ysgrifennu adroddiadau, gan drosglwyddo gwybodaeth neu roi rhesymau o blaid neu yn erbyn safbwynt arbennig.

  |
| C1 | Rwy’n gallu:* mynegi fy hunan yn rhugl ac yn ddigymell.
* defnyddio iaith yn hyblyg ac yn effeithiol at ddibenion cymdeithasol a phroffesiynol, gan gyfrannu’n hyderus at gyfarfodydd a chyflwyniadau ar lafar.
* ffurfio syniadau a barnau, gan sicrhau bod fy nghyfraniadau’n berthnasol i siaradwyr eraill.
* ymateb yn briodol i sefyllfaoedd diwylliannol a chymdeithasol gwahanol.
* cyflwyno disgrifiadau clir a manwl o bynciau cymhleth gan gyflwyno is-themâu, gan ddatblygu pwyntiau penodol, ynghyd â chloi’r cyflwyniad â chasgliad priodol.

  | Rwy’n gallu:* ysgrifennu testunau wedi’u strwythuro’n glir, ynghyd â mynegi safbwyntiau am gyfnod hir.
* ysgrifennu esboniadau manwl ar bynciau cymhleth ar ffurf e-bost, llythyr, traethawd neu adroddiad, gan danlinellu’r materion perthnasol.
* ysgrifennu gwahanol fathau o destunau mewn arddulliau sy’n briodol i’r gynulleidfa sydd mewn golwg.

  |
| C2 | Rwy’n gallu:* deall adroddiadau ac erthyglau yr wyf yn dod ar eu traws yn fy ngwaith, gan gynnwys syniadau cymhleth wedi’u mynegi mewn iaith gymhleth.
* cymryd rhan yn ddiymdrech mewn trafodaeth.
* mynegi fy hunan yn rhugl a chyfleu arlliwiau ystyr yn gywir.
* addasu ac ailstrwythuro fy nghyfraniad wrth imi gwrdd ag unrhyw anhawster a wynebir, mor esmwyth fel braidd nad yw pobl eraill yn ymwybodol ohono.
* cynghori ar faterion cymhleth, anodd a chynhennus megis materion cyfreithiol neu ariannol, i’r graddau y mae fy ngwybodaeth arbenigol yn ymestyn.
* cyflwyno disgrifiadau neu ddadleuon yn dda, yn llyfn ac yn glir, yn y cywair sy’n briodol i’r cyd-destun, ac sydd â strwythur rhesymegol ac effeithiol sy’n helpu i dynnu sylw’r sawl sy’n gwrando ar y pwyntiau arwyddocaol.

  | Rwy’n gallu:* cymryd nodiadau llawn a chywir a pharhau i gymryd rhan mewn cyfarfodydd a seminarau.
* ysgrifennu testunau wedi’u strwythuro’n dda ac yn llyfn ac yn y cywair priodol.
* ysgrifennu adroddiadau neu erthyglau technegol gymhleth strwythuredig sy’n helpu i dynnu sylw’r sawl sy’n darllen, at y pwyntiau arwyddocaol.
* ysgrifennu adolygiadau o weithiau proffesiynol a/neu rai llenyddol.

  |